b'\n_START_ARTICLE_\nBetnava\n_START_PARAGRAPH_\nBetnava je naziv za mestni predel v Mariboru. Le\xc5\xbei na ju\xc5\xbenem robu\xc2\xa0Maribora\xc2\xa0in je najbolj znan po baro\xc4\x8dnem\xc2\xa0Dvorcu Betnava, ki je bil razgla\xc5\xa1en kot kulturni spomenik dr\xc5\xbeavnega pomena._NEWLINE_Na podro\xc4\x8dju Betnave se nahaja Betnavski gozd, ki je primeren prostor za\xc2\xa0sprehode,\xc2\xa0rekreacijo\xc2\xa0in\xc2\xa0sprostitev, v njem pa se nahaja tudi Pustolovski park Betnava. Na ju\xc5\xbeni strani gozda je locirana Betnavska poljana, ki je najbolj znana kot prizor\xc5\xa1\xc4\x8de, kjer je 19. septembra 1999, med slovesno ma\xc5\xa1o pape\xc5\xbe Janez Pavel II razglasil \xc5\xa1kofa Antona Martina Slom\xc5\xa1ka za prvega slovenskega bla\xc5\xbeenega. Ma\xc5\xa1i je prisostvovalo ve\xc4\x8d kot 200.000 ljudi. V spomin na ta dogodek je na tem mestu postavljen velik kri\xc5\xbe, imenovan tudi Betnavski kri\xc5\xbe._NEWLINE_V Betnavi je tudi istoimenski\xc2\xa0hotel\xc2\xa0z\xc2\xa0wellness centrom\xc2\xa0in\xc2\xa0restavracijo._NEWLINE_V neposredni bli\xc5\xbeini se nahajata stanovanjski soseski Betnavski park in Betnavski kare.'